CELEX: 32010R0008
Language: hr
Date: 2009-12-23 00:00:00
Title: Uredba Komisije (EU) br. 8/2010 od 23. prosinca 2009. o odobrenju serin proteaze dobivene od Bacillus licheniformis (DSM 19670) kao dodatka hrani za životinje za piliće za tov (nositelj odobrenja DSM Nutritional Products Ltd., koji zastupa DSM Nutritional Products Sp.Z.o.o)  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               257
            
         32010R0008
   
               L 003/7
            
            
               SLUŽBENI LIST EUROPSKE UNIJE
            
            
               23.12.2009.
            
         
      UREDBA KOMISIJE (EU) br. 8/2010
   od 23. prosinca 2009.
   o odobrenju serin proteaze dobivene od Bacillus licheniformis (DSM 19670) kao dodatka hrani za životinje za piliće za tov (nositelj odobrenja DSM Nutritional Products Ltd., koji zastupa DSM Nutritional Products Sp.Z.o.o)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Zahtjev je popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka enzima serin proteaze dobivenog od Bacillus licheniformis (DSM 19670) kao dodatka hrani za životinje za piliće za tov i njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               Europska agencija za sigurnost hrane (dalje u tekstu: Agencija) je zaključila u mišljenju od 2. i 7. srpnja 2009. (2) da pripravak enzima serin proteaze dobiven od Bacillus licheniformis (DSM 19670) nema nepovoljan učinak na zdravlje životinja, zdravlje ljudi ili na okoliš i da korištenje tog pripravka poboljšava produktivnost životinja. Agencija ne smatra da postoji potreba za posebnim zahtjevima za praćenje nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena tog pripravka pokazuje da su ispunjeni uvjeti za izdavanje odobrenja predviđeni člankom 5. Uredbe (EZ) br. 1831/2003. U skladu s tim, potrebno je odobriti korištenje tog pripravka kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. prosinca 2009.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  The EFSA Journal (2009.) 1185, str. 1.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese s udjelom vlage od 12 %
            
         
               
                  Kategorija zootehnički dodaci. Funkcionalna skupina: Tvari za poticanje probavljivosti
               
            
         
               4a13
            
            
               DSM Nutritional Products Ltd., koji zastupa DSM Nutritional Products Sp.Z.o.o
            
            
               Serin proteaza
               EC 3.4.21.-
            
            
               Sastav dodatka hrani za životinje:
               
                            
                        
                        
                           Pripravak serin proteaze (EC 3.4.21.-)
                        
                     
                            
                        
                        
                           Dobiven od Bacillus licheniformis (DSM 19670) najmanje aktivnosti od 75 000 PROT (1)/g
                        
                     Značajke aktivne tvari:
               
                            
                        
                        
                           Serin proteaza (EC 3.4.21.-)
                        
                     
                            
                        
                        
                           Dobiven od Bacillus licheniformis (DSM 19670)
                        
                     Analitička metoda (2):
               Kolorimetrijska metoda mjerenja žutog kompleksa para-nitroanilina (pNA), kojeg oslobađa enzim iz „Suc-Ala-Ala-Pro-Phe-pNA” pri pH 9,0 i 37 °C
            
            
               Pilići za tov
            
            
               —
            
            
               15 000 PROT
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa potrebno je navesti temperaturu skladištenja, rok valjanosti od datuma proizvodnje i stabilnost pri peletiranju.
                        
                     
                           2.
                        
                        
                           Zbog sigurnosnih razloga: tijekom rukovanja koriste se zaštita za disanje, naočale i rukavice.
                        
                     
            
               13.1.2020.
            
         
      (1)  1 PROT je količina enzima koja oslobodi 1 μmol p-nitroanilina iz 1 mM supstrata (Suc-Ala-Ala-Pro-Phe-pNA) u minuti pri pH 9,0 i temperaturi 37 °C.
   
      (2)  Pojedinosti o analitičkim metodama dostupni su na sljedećoj adresi Referentnog laboratorija Zajednice: www.irmm.jrc.be/crl-feed-additives.